Πρακτικό σχετικά με την πρόσληψη διδάσκοντος με βάση την πρόσκληση Εκδήλωσης Ενδιαφέροντος για την πρόσληψη ακαδημαϊκών υποτρόφων με σύμβαση, βάσει της παρ. 7 του άρθρου 29 του Ν.4009/2011 όπως έχει τροποποιηθεί και ισχύει, για το χειμερινό εξάμηνο του ακαδημαϊκού έτους 2022-2023 [ΑΔΑ: ΨΜΨΒ469Β7Κ-3ΘΓ] στο γνωστικό αντικείμενο «Προγραμματισμός Υπολογιστών με C».

Για τη διδασκαλία του παραπάνω γνωστικού αντικειμένου υπέβαλαν υποψηφιότητες κατ’ αλφαβητική σειρά οι:

1. **423/2022**
2. **428/2022**

Παρουσίαση των υποψηφίων:

Ο κ. **423/2022** είναι κάτοχος διδακτορικού διπλώματος από το Τμήμα Επιστήμης Υπολογιστών του Πανεπιστημίου του Hall (UK) (2003) με θέμα «A Simulation Framework for the Investigation of Cancellous Bone Remodelling». Διαθέτει επίσης μεταπτυχιακό τίτλο σπουδών (1998) και πτυχίο (1996) από το Τμήμα Επιστήμης Υπολογιστών του ίδιου Πανεπιστημίου.

Έχει 11 δημοσιευμένες εργασίες σε διεθνή περιοδικά - πρακτικά συνεδρίων και 68 αναφορές στο έργο του σύμφωνα με το scopus. Διαθέτει διδακτική εμπειρία στη Τριτοβάθμια Εκπαίδευση μεγαλύτερη των 12 ετών.

Η διδακτορική διατριβή και το δημοσιευμένο έργο του εμπίπτουν στο γνωστικό αντικείμενο «Προγραμματισμός Υπολογιστών με C».

Ο κ. **428/2022** είναι κάτοχος διδακτορικού διπλώματος από το Πανεπιστήμιο Μακεδονίας (2021), με θέμα «Efficient and Secure Algorithms for Big Data Handling, Processing and Delivery in Cloud Computing for Internet of Things Networks». Διαθέτει επίσης μεταπτυχιακό τίτλο σπουδών από το Brunel University School of Engineering and Design (2012) με θέμα «Wireless Communication Systems» και πτυχία α) από το Τμήμα Πληροφορικής & Τεχνολογίας Υπολογιστών του Α.Τ.Ε.Ι. Δυτικής Μακεδονίας (2009) β) από το Τμήμα Διοίκησης Τεχνολογίας του Πανεπιστημίου Μακεδονίας (2016).

Έχει 18 δημοσιευμένες εργασίες σε διεθνή περιοδικά - πρακτικά συνεδρίων και 1532 αναφορές στο έργο του σύμφωνα με το scopus. Διαθέτει αυτοδύναμη διδακτική εμπειρία 2 εξαμήνων στην Τριτοβάθμια Εκπαίδευση.

Η διδακτορική διατριβή και το δημοσιευμένο έργο του εμπίπτουν στο γνωστικό αντικείμενο «Προγραμματισμός Υπολογιστών με C».

Ως εκ τούτου οι υποψήφιοι κατατάσσονται με την παρακάτω αξιολογική σειρά

**Σειρά κατάταξης των υποψηφίων**

1. **423/2022**
2. **428/2022**

**Πρόταση**

Ο κ**. 423/2022** υπερτερεί έναντι της άλλης υποψηφιότητας στη διδακτική εμπειρία και προτείνεται για να διδάξει το μάθημα «Προγραμματισμός Υπολογιστών με C». Σε περίπτωση αδυναμίας να αναλάβει το έργο της διδασκαλίας του μαθήματος να τηρηθεί η σειρά κατάταξης των υποψηφίων.